Държавен вестник, бр. 58, 2025 г., стр. 128

СТР.  128	
Д Ъ Р Ж А В Е Н  В Е С Т Н И К 	
БРОЙ  58
тържествен марш, по ротно, на един линеен 
дистанция, равнение надясно. Първата рота 
право, останалите на място, ходом МАРШ!“.
(7) С началото на командата линейните на 
бегом в колона по един се изнасят и заемат 
местата си. По командата „Ходом МАРШ!“ 
линейните едновременно вземат оръжието в 
положение „за почест“. При преминаването в 
тържествен марш оркестърът свири маршове.
(8) Когато последната рота премине пред 
най-старшия от официалните лица, оркес­
търът преминава последен в блоков строй, 
изпълнявайки тържествен марш в движение. 
На един линеен след оркестъра се събират 
линейните, с което завършва тържественият 
марш. 
Официално посрещане на контингент, завръ­щащ 
се от мисия или операция извън територията 
на страната
Чл. 613. (1) Официално посрещане на кон­
тингент, завръщащ се от мисия или операция 
извън територията на страната, се извършва 
в тържествена обстановка.
(2) Мястото, времето, редът за подготов­
ката и провеждането на ритуала за официал­
но посрещане на контингента се определят 
със заповед на министъра на отбраната или 
упълномощено от него лице.
(3) В определеното време личният състав 
на контингента и на военното формирова­
ние, в което е проведена първоначалната му 
подготовка, се построява в разгънат строй 
на определеното за провеждане на ритуала 
място.
Чл. 614. (1) За приемане на строя от 
най-старшия от официалните лица команди­
рът на военното формирование (националният 
командир на контингент) командва: „МИРНО! 
За среща отдясно (отляво, по фронта), За 
по-ЧЕСТ!“. Оркестърът изпълнява „Срещен 
марш“.
(2) Командирът на военното формирова­
ние (националният командир на контингент) 
подхожда и рапортува на приемащия строя 
(например): „Господин (госпожо) генерал-лей­
тенант, личният състав на .... , завърнал се от 
мисия (операция) ...., е построен. Командир 
на ... полковник Иванов (Иванова)“. След 
рапорта оркестърът изпълнява „Химн на 
Република България“. Приемащият обхожда 
строя и го поздравява. След това официалните 
лица заемат местата си.
(3) По време на рапорта всички военно­
служещи извън строя отдават чест.
(4) Най-старшият от официалните лица 
с кратко слово, което завършва с поздрава: 
„Поздравявам Ви с успешното завръщане от 
мисия (операция)“, поздравява личния състав 
на контингента. Командирът на военното 
формирование (националният командир на 
контингент) предоставя думата на желаещите 
официални лица да поздравят личния състав 
на контингента по реда на старшинството, 
както и на командира на контингента за 
слово-отговор. След всеки поздрав личният 
състав отговаря с продължително „Ура“. 
(5) За награждаване на личния състав 
на контингента командирът на военното 
формирование (националният командир на 
контингент) предоставя думата за обявяване 
на заповеди за награждаване по старшинст­во. 
Наградените подхождат и получават награ­
дите си пред предварително поставени маси 
с наградите.
(6) В случай на загинали по време на 
мисията (операцията) от състава на кон­
тингента, за отдаване на почит командирът 
на военното формирование (националният 
командир на контингент) командва: „За 
загиналите военнослужещи шапки ДОЛУ!, 
на КОЛЕНЕ!“, след което призовава „Моля 
гражданите на колене да почетат паметта 
на загиналите“. Оркестърът изпълнява „Кол 
славен“. Знамето се свежда. С едноминутно 
мълчание се отдава почит на загиналите.
(7) След отдаването на почит на загина­
лите командирът на военното формирование 
(националният командир на контингент) 
командва: „СТАНИ!“, „НАЛОЖИ!“.
(8) Накрая личният състав на континген­
та и военното формирование преминават в 
тържествен марш.
Посрещане на тленните останки на загинали 
военнослужещи, участвали в мисия или операция 
Чл. 615. (1) За посрещане на тленните 
останки на загиналите военнослужещи се 
назначава шпалир от 10 военнослужещи със 
старши офицер и група за сваляне и носене 
на ковчезите (с разчет 8 – 10 души на ковчег).
(2) Участниците се построяват на мястото, 
предвидено за установяване на превозното 
средство, 15 минути преди пристигането му 
по следния начин:
1. отляво на изхода на превозното средство 
заемат места официалните лица;
2. срещу тях се построява групата за сва­
ляне и носене на ковчезите;
3. шпалирът се построява на 10 метра 
след официалните лица, перпендикулярно 
на превозното средство;
4. след шпалира се определя мястото за 
паркиране на линейките за извозване на 
ковчезите.
(3) След установяване на превозното 
средст­во групата за носене на ковчезите 
подхожда за свалянето и пренасянето им. 
В момента на свалянето на първия ковчег 
началникът на шпалира командва: „МИРНО! 
За по-ЧЕСТ!“.
(4) Групата за носене на ковчезите пре­
минава през шпалира и поставя ковчезите 
последователно в линейките, след което 
самостоятелно се изтегля на предварително